A4-1333/96

Ψήφισμα σχετικά με τις προόδους που πραγματοποιήθηκαν το 1996 όσον αφορά την υλοποίηση της συνεργασίας στους τομείς της δικαιοσύνης και των εσωτερικών υποθέσεων σύμφωνα με τον τίτλο VI της Συνθήκης για την Ευρωπαϊκή Ένωση

Το Ευρωπαϊκό Κοινοβούλιο,

- έχοντας υπόψη το άρθρο Κ.6 της Συνθήκης ΕΕ,

- έχοντας υπόψη το άρθρο 94, παράγραφος 2, του Κανονισμού του,

- έχοντας υπόψη τα ψηφίσματά του της 13ης Δεκεμβρίου 1994 και της 14ης Δεκεμβρίου 1995 σχετικά με τις προόδους που πραγματοποιήθηκαν το 1994 και αντιστοίχως το 1995 όσον αφορά την υλοποίηση της συνεργασίας στους τομείς της δικαιοσύνης και των εσωτερικών υποθέσεων, σύμφωνα με τον τίτλο VI της Συνθήκης για την Ευρωπαϊκή Ένωση (( ΕΕ C 18 της 23.1.1995, σελ. 39 και ΕΕ C 17 της 22.1.1996, σελ. 179.)),

Α. λαμβάνοντας υπόψη ότι η Ένωση διαθέτει ένα μοναδικό θεσμικό πλαίσιο και σέβεται τις θεμελιώδεις ελευθερίες και την εθνική ταυτότητα των κρατών μελών, των οποίων τα συστήματα διακυβέρνησης βασίζονται σε δημοκρατικές αρχές,

Β. λαμβάνοντας υπόψη ότι η εμπειρία που αποκτήθηκε κατά το τρίτο αυτό έτος συνεργασίας στον τομέα της δικαιοσύνης και των εσωτερικών υποθέσεων, κατέδειξε σαφώς για μία ακόμη φορά τις αδυναμίες της εν λόγω συνεργασίας, αδυναμίες οι οποίες έχουν επανειλημμένα επικριθεί από το Ευρωπαϊκό Κοινοβούλιο και σαφώς επισημανθεί από όλα τα θεσμικά όργανα της Ευρωπαϊκής Ένωσης και από την ομάδα προβληματισμού στο πλαίσιο της προπαρασκευής της Διακυβερνητικής Διάσκεψης,

Γ. λαμβάνοντας υπόψη για άλλη μια φορά ότι η πρόδηλη αδυναμία του τρίτου πυλώνα οφείλεται:

- στην έλλειψη ευκρινών πολιτικών στόχων στον τίτλο VI της Συνθήκης ΕΕ,

- στην συζητήσιμη κατανομή αρμοδιοτήτων μεταξύ της Ευρωπαϊκής Κοινότητος (πρώτος πυλώνας), της συνεργασίας στον τομέα της δικαιοσύνης και των εσωτερικών υποθέσεων (τρίτος πυλώνας) και των κρατών μελών (ελεύθερη συνεργασία),

- στην απαίτηση εφαρμογής του κανόνα της ομοφωνίας ο οποίος είτε οδηγεί σε αποτελμάτωση είτε οδηγεί σε αποφάσεις που λαμβάνονται βάσει του ελαχίστου κοινού παρονομαστή των νομοθεσιών των διαφόρων κρατών μελών,

- στα μέσα που προβλέπονται από το άρθρο Κ.3: διαφωνίες όσον αφορά τον δεσμευτικό ή μη χαρακτήρα των κοινών θέσεων και δράσεων, δυσκαμψία και πολυπλοκότητα των συμβάσεων και ιδιαίτερα όσον αφορά την επικύρωσή τους,

- στα εμπόδια που εγείρουν ορισμένα κράτη μέλη στην διακυβερνητική συνεργασία όπως προβλέπεται στον τίτλο VI της Συνθήκης για την Ευρωπαϊκή Ένωση και στην πρόθεσή τους να διαιωνίσουν τις πρακτικές διακυβερνητικής συνεννόησης που ίσχυαν πριν από τη Συνθήκη,

- στην έλλειψη καταλλήλου δικαστικού ελέγχου εκ μέρους του Δικαστηρίου των Ευρωπαϊκών Κοινοτήτων,

- στην πλήρη έλλειψη πραγματικού κοινοβουλευτικού ελέγχου από το Ευρωπαϊκό Κοινοβούλιο και τα εθνικά κοινοβούλια,

- στην έλλειψη θελήσεως των κρατών μελών να χρησιμοποιήσουν όλα τα μέσα που προβλέπονται από τον τίτλο VI, άρθρα Κ.3 και Κ.4 (δυνατότητα προσφυγής, σε ορισμένες περιπτώσεις, στην έγκριση με ειδική πλειοψηφία και παροχή αρμοδιότητας στο Δικαστήριο των Ευρωπαϊκών Κοινοτήτων), και το άρθρο Κ.9,

- στην κακή θέληση του Συμβουλίου να εφαρμόσει το άρθρο Κ.6 με γνώμονα το πνεύμα της Συνθήκης,

- στην έλλειψη πραγματικού δημοσιονομικού ελέγχου, δεδομένου ότι το Συμβούλιο, δυνάμει του άρθρου Κ.8 παρ. 2 πρώτη και δεύτερη παύλα, μπορεί να αποφασίσει ομόφωνα ότι οι δαπάνες βαρύνουν τον προϋπολογισμό των Ευρωπαϊκών Κοινοτήτων ή να διαπιστώσει ότι οι δαπάνες αυτές χρηματοδοτούνται μέσω των εθνικών δαπανών, γεγονός το οποίο συνεπάγεται στην πράξη ότι έως σήμερα ελάχιστες δραστηριότητες που εμπίπτουν στον τρίτο πυλώνα χρηματοδοτούνται μέσω του προϋπολογισμού των Ευρωπαϊκών Κοινοτήτων,

Δ. λαμβάνοντας υπόψη ότι οι συμβάσεις και οι λοιπές αποφάσεις του Συμβουλίου οι οποίες αποτελούν αντικείμενο ποικίλων ερμηνειών στα διάφορα κράτη μέλη, θέτουν υπό αμφισβήτηση το κράτος δικαίου και ότι το συμφέρον των δημοκρατικών κρατών μελών επιτάσσει την εξεύρεση μιας κοινής ερμηνείας για τις συμβάσεις αυτές και για τα άλλα κείμενα και τούτο για να καταστεί δυνατός ο προσδιορισμός κοινών θεμελιωδών αρχών,

Ε. λαμβάνοντας υπόψη ότι η Προεδρία της Επιτροπής όφειλε να ενημερώνει τακτικά το Ευρωπαϊκό Κοινοβούλιο όσον αφορά τις εργασίες που πραγματοποιούνται στον τομέα αυτό σύμφωνα, με το άρθρο Κ.6, πρώτο εδάφιο, της Συνθήκης ΕΕ[semigr ] ότι η Προεδρία όφειλε να ζητεί τη γνώμη του Ευρωπαϊκού Κοινοβουλίου για τις βασικές πτυχές των πρωτοβουλιών στους εν λόγω τομείς και να μεριμνά να «λαμβάνονται δεόντως υπόψη οι απόψεις του Κοινοβουλίου» όπως αναφέρεται στο άρθρο Κ.6, δεύτερο εδάφιο της ιδίας Συνθήκης,

ΣΤ. λαμβάνοντας υπόψη ότι η Προεδρία υπήρξε συνεργάσιμη καθ' όλη τη διάρκεια του 1996 και ότι πρέπει να υπογραμμισθούν οι περιπτώσεις κατά τις οποίες, εντός του 1996, ζήτησε συγκεκριμένα τη γνώμη του Κοινοβουλίου προτού ληφθεί τελική απόφαση σχετικά με:

- το σχέδιο πρωτοκόλλου που καταρτίσθηκε βάσει του άρθρου Κ.3 της Συνθήκης για την Ευρωπαϊκή Ένωση, στη Σύμβαση για την προστασία των οικονομικών συμφερόντων των Ευρωπαϊκών Κοινοτήτων (C4-0607/95 - 12549/95 - 96/0902 (CNS)), σχετικά με τις περιπτώσεις διαφθοράς υπαλλήλων και μελών (( Γνωμοδότηση του Κοινοβουλίου: ΕΕ C 166 της 10.6.1996, σελ.102)),

- το σχέδιο δεύτερου συμπληρωματικού πρωτοκόλλου που καταρτίσθηκε βάσει του άρθρου Κ.3 της Συνθήκης της Ευρωπαϊκής Ένωσης, ως πρόσθετο στη Σύμβαση για την προστασία των οικονομικών συμφερόντων των Ευρωπαϊκών Κοινοτήτων (C4-0137/96 - 7752/96 - 95/0360 (CNS), σχετικά με την ευθύνη των νομικών προσώπων καθώς και με το ξέπλυμα χρημάτων ((Γνωμοδότηση του Κοινοβουλίου: ΣΠ της 24.10.1996, μέρος ΙΙ, σημείο 7)),

- το σχέδιο Σύμβασης περί καταπολεμήσεως της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης (C4-0561/96 - 7751/96)

αλλά επισημαίνει ότι η διαβούλευση αυτή τις περισσότερες φορές δεν διεξάγεται ((Ψήφισμα του Κοινοβουλίου: ΣΠ της 15.11.1996, Μέρος ΙΙ, σημείο 5)),

Ζ. λαμβάνοντας υπόψη ότι η Προεδρία θα έπρεπε:

- να ενημερώνει εγγράφως την Επιτροπή Πολιτικών Ελευθεριών και Εσωτερικών Υποθέσεων στην αρχή εκάστης προεδρίας,

- να συζητεί με τα μέλη της εν λόγω επιτροπής πριν από κάθε συνεδρίαση (έστω και ανεπίσημη) του Συμβουλίου,

- να αποστέλλει κάθε σχέδιο απόφασης (κοινή δράση, ψήφισμα, σύμβαση, κτλ.) για γνωμοδότηση στο Ευρωπαϊκό Κοινοβούλιο,

- να μεριμνά ώστε το Συμβούλιο να λαμβάνει υπόψη του την γνωμοδότηση του Ευρωπαϊκού Κοινοβουλίου τη στιγμή που λαμβάνει την απόφαση,

- να ενημερώνει την Επιτροπή Πολιτικών Ελευθεριών και Εσωτερικών Υποθέσεων μετά την διεξαγωγή ενός Συμβουλίου για τα αποτελέσματα του Συμβουλίου αυτού και για την τύχη της γνωμοδότησης που είχε εκδώσει το Ευρωπαϊκό Κοινοβούλιο,

Η. έχοντας υπόψη ότι το ψήφισμα που αφορά τον καθορισμό των προτεραιοτήτων της συνεργασίας στον τομέα της δικαιοσύνης και των εσωτερικών υποθέσεων για την περίοδο 1ης Ιουνίου 1996 έως 30 Ιουνίου 1998:

- υιοθετήθηκε από το Συμβούλιο χωρίς να ληφθεί η γνώμη του Ευρωπαϊκού Κοινοβουλίου,

- αποκαλύπτει τον μεγάλο αριθμό επειγόντων θεμάτων που δεν έχουν εισέτι λυθεί,

- δεν καθορίζει καμιά προτεραιότητα για τα προαναφερθέντα 37 θέματα (τα οποία περιλαμβάνουν και πολλά επιμέρους σημεία),

Θ. λαμβάνοντας υπόψη ότι το Συμβούλιο δεν έχει μελετήσει το ενδεχόμενο της χρήσης του άρθρου Κ.9 της Συνθήκης ΕΕ για να «κοινοτικοποιήσει» τμήμα των θεμάτων που εμπεριέχονται στο άρθρο Κ.1,

Ι. εκτιμώντας ότι η πρακτική του τρίτου πυλώνα διογκώνει σταθερά το δημοκρατικό έλλειμμα στο μέτρο που το Συμβούλιο απέκτησε τη συνήθεια να αποφασίζει με βάση σχέδια που επεξεργάζονται οι κρατικοί υπάλληλοι των Υπουργείων Δικαιοσύνης και Εσωτερικών χωρίς να ζητήσει προηγουμένως τη γνώμη του Ευρωπαϊκού Κοινοβουλίου και χωρίς να δώσει τη δυνατότητα στα εθνικά κοινοβούλια να τροποποιήσουν τη συμβιβαστική λύση στην οποία κατέληξαν οι εν λόγω κρατικοί υπάλληλοι,

ΙΑ. λαμβάνοντας υπόψη ότι, πέρα από τη βελτίωση των μηχανισμών εργασίας στους κόλπους του Συμβουλίου, είναι δυνατόν να δρομολογηθεί μια συνεργασία με τα λοιπά θεσμικά όργανα της Κοινότητας, όπως προβλέπεται από τη Συνθήκη ΕΕ, χωρίς την τροποποίηση των διατάξεων της εν λόγω Συνθήκης και έχοντας ως γνώμονα ότι η Διακυβερνητική Διάσκεψη δεν θα πρέπει να αποτελεί δικαιολογία για την μη ανάληψη πρωτοβουλιών κατά το έτος 1997 και τούτο εν αναμονή των τροποποιήσεων της Συνθήκης ΕΚ,

ΙΒ. λαμβάνοντας υπόψη ότι το Ευρωπαϊκό Κοινοβούλιο έχει ήδη υποβάλει, εν όψει της Διακυβερνητικής Διάσκεψης, τις προτάσεις του για τη βελτίωση της εφαρμογής του τίτλου VI της Συνθήκης για την Ευρωπαϊκή Ένωση καθώς και για τη δέσμευση υπέρ μιάς φιλόδοξης μεταρρύθμισης της συνεργασίας στους τομείς της Δικαιοσύνης και των Εσωτερικών Υποθέσεων, προτείνοντας ιδίως άμεση «κοινοτικοποίηση» ορισμένων τομέων και την εγγραφή στην Συνθήκη περισσότερο δεσμευτικών κειμένων, με απαρέγκλιτη τήρηση των αρχών του δικαίου και της δημοκρατίας όσον αφορά τους τομείς που εξακολουθούν να εντάσσονται στη συνεργασία στο πλαίσιο του τρίτου πυλώνα,

ΙΓ. λαμβάνοντας υπόψη ότι το Συμβούλιο έλαβε κατά το 1996 τις κάτωθι αποφάσεις στα πλαίσια του τρίτου πυλώνα,

1. Πράξεις που προβλέπονται στο άρθρο Κ.3 της Συνθήκης ΕΕ:

- Κοινή θέση που καθόρισε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση σχετικά με την εναρμονισμένη εφαρμογή του όρου «πρόσφυγας» κατά την έννοια του άρθρου 1 της Σύμβασης της Γενεύης ((ΕΕ L 63 της 13.03.1996, σελ. 2))[semigr ]

- Κοινή δράση του ενέκρινε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση σχετικά με το καθεστώς διέλευσης στους αερολιμένες ((ΕΕ L 63 της 13.03.1996, σελ. 8))[semigr ]

- Κοινή δράση σχετικά με πλαίσιο ανταλλαγής δικαστών σύνδεσης με στόχο τη βελτίωση της δικαστικής συνεργασίας μεταξύ των κρατών μελών της Ευρωπαϊκής Ένωσης (( ΕΕ L 105 της 27.4.1996, σελ. 1))[semigr ]

- Κοινή δράση που ενέκρινε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση σχετικά με δράση κατά του ρατσισμού και της ξενοφοβίας ((ΕΕ L 185 της 24.07.1996, σελ. 5))[semigr ]

- Πράξη του Συμβουλίου περί θέσπισης πρωτοκόλλου στη σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων ((Ανακοινώσεις Τύπου 10259/96 (Presse 247) και 10261/96 (Presse 249))), που υπογράφηκε στο Δουβλίνο στις 27 Σεπτεμβρίου 1996[semigr ]

- Σύμβαση σχετικά με την έκδοση προσώπων μεταξύ των κρατών μελών της Ευρωπαϊκής Ένωσης ((Ανακοινώσεις Τύπου 10259/96 (Presse 247) και 10262/96 (Presse 250))), που υπογράφηκε στο Δουβλίνο στις 27 Σεπτεμβρίου 1996[semigr ]

- Τρία πρωτόκολλα σχετικά με την προδικαστική ερμηνεία εκ μέρους του Δικαστηρίου των Ευρωπαϊκών Κοινοτήτων ((-σχετικά με τη Europol (23.07.1996) -σχετικά με τη σύμβαση για την προστασία των οικονομικών συμφερόντων των Ευρωπαϊκών Κοινοτήτων (29.11.1996) -σχετικά με τη σύμβαση για τη χρήση της πληροφορικής στον τελωνειακό τομέα (29.11.1996) ))[semigr ]

- Κοινή δράση που ενέκρινε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση σχετικά με ένα κοινό πλαίσιο κατευθύνσεων για τις πρωτοβουλίες των κρατών μελών της ΕΕ όσον αφορά τους υπαλλήλους σύνδεσης ((ΕΕ L 268 της 19.10.1996))

- Κοινή δράση που ενέκρινε το Συμβούλιο με βάση το άρθρο Κ.3 Κ.Σ της Συνθήκης για την Ευρωπαϊκή Ένωση σχετικά με τη δημιουργία και την τήρηση καταλόγου ειδικών αρμοδιοτήτων, γνώσεων και εμπειρογνωμοσύνης στον τομέα της αντιτρομοκρατικής πάλης, με στόχονα διευκολυνθεί η αντιτρομοκρατική συνεργασία μεταξύ των κρατών μελών της Ευρωπαϊκής Ένωσης ((ΕΕ L 273 της 25.10.1996))[semigr ]

- Κοινή δράση που ενέκρινε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση, περί θεσπίσεως προγράμματος ενθάρρυνσης και ανταλλαγών που προορίζεται για τους δικαστικούς (GROΤIUS) ((Εγκρίθηκε στις 28.10.1996))[semigr ]

- Κοινή δράση που ενέκρινε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση, περί θέσπισης προγράμματος κατάρτισης ανταλλαγών και συνεργασίας στον τομέα των εγγράφων ταυτότητας (SHERLOCK) ((Εγκρίθηκε στις 28.10.1996))[semigr ]

- Κοινή θέση που καθόρισε το Συμβούλιο με βάση το άρθρο Κ.3 πα

ράγραφος 2, σημείο α), της Συνθήκης για την Ευρωπαϊκή Ένωση σχετικά με τις αποστολές βοήθειας και πληροφόρησης που πραγματοποιούνται πέραν των συνόρων ((ΕΕ L 281 της 31.10.1996))[semigr ]

- Κοινή δράση σχετικά με τη συνεργασία μεταξύ των τελωνειακών αρχών και των οργανώσεων των επιχειρήσεων στον τομέα της καταπολέμησης των ναρκωτικών ((Έγγρ. 10324/96 ENFOCUSTOM 39 - 10142/96 ENFOCUSTOM 36 + REV 1 (fi)))

- Kοινή δράση σχετικά με τη δημιουργία και τήρηση καταλόγου ειδικών αρμοδιοτήτων, γνώσεων και εμπειρογνωμοσύνης στον τομέα της καταπολέμησης της διεθνούς οργανωμένης εγκληματικότητας, με στόχο να διευκολυνθεί η συνεργασία μεταξύ των κρατών μελών της Ευρωπαϊκής Ένωσης στον τομέα της εφαρμογής των νόμων ((Εγγρ. 1103/96 CK 43 - 10810/96 CΚ 39))[semigr ]

- Κοινή δράση σχετικά με την ανταλλαγή πληροφοριών για τον καθορισμό των χημικών χαρακτηριστικών των ναρκωτικών, με στόχο να βελτιωθεί η συνεργασία μεταξύ των κρατών μελών στον τομέα της καταπολέμησης του λαθρεμπορίου ναρκωτικών ((Εγγρ. 11259/96 ENFOPOL 177 - 11100/96 ENFOPOL 174))[semigr ]

- Kοινή δράση περί θέσπισης προγράμματος ενθάρρυνσης και ανταλλαγών που προορίζεται για τους υπεύθυνους για τις δράσεις εναντίον της εμπορίας ανθρωπίνων όντων και της σεξουαλικής εκμετάλλευσης των παιδιών ((Εγγρ. 11148/96 CK 49 - 11341/96 CK 4 51))[semigr ]

- Κοινή δράση σχετικά με ενιαία μορφή των αδειών παραμονής (πολιτική συμφωνία)[semigr ]

- Κοινή δράση σχετικά με την καταπολέμηση της εμπορίας ανθρώπινων όντων και της σεξουαλικής εκμετάλλευσης των παιδιών (πολιτική συμφωνία)

- Κοινή δράση σχετικά με τη προσέγγιση των νομοθεσιών και των πρακτικών των κρατών μελών με στόχο την καταπολέμηση της τοξικομανίας και την πρόληψη και καταπολέμηση του παράνομου εμπορίου ναρκωτικών (πολιτική συμφωνία)[semigr ]

2. Πράξεις που δεν προβλέπονται από το άρθρο Κ.3 της Συνθήκης ΕΕ:

- Απόφαση του Συμβουλίου σχετικά με διαδικασία προειδοποίησης και επειγόντων μέτρων για την κατανομή των βαρών όσον αφορά την υποδοχή και τη διαμονή, σε προσωρινή βάση, των εκτοπισμένων προσώπων ((ΕΕ L 63 της 13.03.1996, σελ. 10))[semigr ]

- Σύσταση του Συμβουλίου σχετικά με την τοπική προξενική συνεργασία στο θέμα των θεωρήσεων διαβατηρίου ((ΕΕ C 80 της 18.03.1996, σελ. 1))[semigr ]

- Ψήφισμα του Συμβουλίου σχετικά με το καθεστώς των υπηκόων τρίτων χωρών οι οποίοι διαμένουν μακροχρόνια στην επικράτεια κρατών μελών ((ΕΕ C 80 της 18.03.1996, σελ.2))[semigr ]

- Συμπεράσματα του Συμβουλίου σχετικά με τις ρήτρες επανεισδοχής προς παρεμβολή στις μελλοντικές μικτές συμφωνίες ((Ανακοίνωση προς τον Τύπο 5309/96 (Presse 45) σελ. ΙΙ και ΙΙΙ))[semigr ]

- Έκθεση σχετικά με τελωνειακή στρατηγική στα εξωτερικά σύνορα ((Ανακοίνωση προς τον Τύπο 5727/96 (Presse 63)))[semigr ]

- Σύσταση 96/C 131/01 του Συμβουλίου σχετικά με τους προσανατολισμούς για την πρόληψη και τον περιορισμό των προβλημάτων που ενδέχεται να σημειωθούν σε ποδοσφαιρικούς αγώνες ((ΕΕ C 131 της 03.05.1996, σελ. 1))[semigr ]

- Δημοσίευση των πράξεων και των άλλων κειμένων που εγκρίνονται στον τομέα του ασύλου και της μετανάστευσης ((ΕΕ C 274 της 19.09.1996))[semigr ]

- Σύσταση του Συμβουλίου σχετικά με την καταπολέμηση της παράνομης απασχόλησης υπηκόων τρίτων χωρών ((Ανακοίνωση προς τον Τύπο 10259/96 (Presse 247) σελ. IV, V, VI))[semigr ]

- Ψήφισμα σχετικά με τη σύναψη συμφωνιών μεταξύ αστυνομικών και τελωνειακών αρχών στον τομέα της καταπολέμησης των ναρκωτικών ((Εγγρ.11004/96 ENFOPOL 168 ENFOCUSTOM 48-10782/96 ENFOPOL 160 ENFOCUSTOM 46))

- Σύστημα δεικτών καθαρότητας των ναρκωτικών ((Εγγρ. 11274/96 ENFOPOL 178 - 10466/1/96 ENFOPOL 152 REV. 1))[semigr ]

- Ψήφισμα του Συμβουλίου σχετικά με τα μέτρα καταπολέμησης του προβλήματος του ναρκοτουρισμού εντός της Ευρωπαϊκής Ένωσης ((Εγγρ. 12047/96 ENFOPOL 202 - 11879/96 ENFOPOL 196)),

IΔ. έχοντας υπόψη ότι η πρόοδος που πραγματοποιήθηκε από το Συμβούλιο όσον αφορά την συνεργασία στον τομέα της δικαιοσύνης και των εσωτερικών υποθέσεων είναι υποδεέστερη αυτής που επιθυμούν οι πολίτες και ότι το Συμβούλιο, το οποίο λαμβάνει μόνο του τις αποφάσεις σ´ αυτόν τον τομέα, φέρει τη βασική ευθύνη των αποφάσεων αυτών,

Σε γενικές γραμμές

1. διαπιστώνει ότι η υλοποίηση της συνεργασίας στον τομέα της δικαιοσύνης και των εσωτερικών υποθέσεων πάσχει πάντοτε από τα ίδια προβλήματα και έχει τα ίδια κενά που είχαν επισημανθεί στα προαναφερθέντα ψηφίσματα της 13ης Δεκεμβρίου 1994 και της 14ης Δεκεμβρίου 1995 και ότι οι συστάσεις και οι γνωμοδοτήσεις που διατύπωσε το Ευρωπαϊκό Κοινοβούλιο δεν ελήφθησαν υπόψη[semigr ]

2. διαπιστώνει ότι η ανάγκη ομοφωνίας υπήρξε ο λόγος για τον οποίο οι αποφάσεις του Συμβουλίου όσον αφορά τον τρίτο πυλώνα επηρεάστηκαν ιδιαιτέρως από την πολιτική μη συνεργασίας του Ηνωμένου Βασιλείου, το οποίο άσκησε απαράδεκτο εκβιασμό προκαλώντας εμπλοκή στη λήψη αποφάσεων που δεν είχαν καμία απολύτως σχέση με το πρόβλημα της σπογγώδους εγκεφαλοπάθειας των βοοειδών[semigr ] διαπιστώνει όμως ότι όλα τα μέτρα για τα οποία υπήρξε εμπλοκή κατά το Συμβούλιο της 5ης και 6ης Ιουνίου 1996 εγκρίθηκαν κατόπιν[semigr ]

3. διαπιστώνει ωστόσο ότι, όταν υπάρχει η πολιτική βούληση, το Συμβούλιο είναι σε θέση να λαμβάνει ταχέως αποφάσεις, όπως απέδειξε στο θέμα της καταπολέμησης του εμπορίου ανθρωπίνων όντων και της σεξουαλικής εκμετάλλευσης των παιδιών[semigr ]

4. εκφράζει τη λύπη του, όσον αφορά τον τομέα της καταπολέμησης των ναρκωτικών, τομέα όπου πολλές αποφάσεις πρόσφατα εγκρίθηκαν ή επίκειται η έγκρισή τους, οι εν λόγω δράσεις δεν εντάσσονται παρά μερικά μόνον στη συνολική προσέγγιση που έχει χαράξει η Επιτροπή και δεν λαμβάνουν υπόψη τους τις επιθυμίες που είχε εκφράσει το Ευρωπαϊκό Κοινοβούλιο στο ψήφισμά του της 15ης Ιουνίου 1995 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με πρόγραμμα δράσης της Ευρωπαϊκής Ένωσης στον τομέα της καταπολέμησης των ναρκωτικών (1995-1999) (COM(94)0234 - C4-0107/94) (( EE C 166 της 3.7.1995, σελ. 116.))[semigr ]

5. εκφράζει επίσης τη λύπη του διότι το Ευρωπαϊκό Παρατηρητήριο των ναρκωτικών και της τοξικομανίας της Λισαβώνας δεν είχε συμμετοχή στις εργασίες του Συμβουλίου στον τομέα αυτόν[semigr ]

6. διαπιστώνει ότι κατά το 1996 σημειώθηκε πρόοδος στην λήψη αποφάσεων βάσει των προβλεπομένων στο άρθρο Κ.3[semigr ]

7. επαναδιατυπώνει ωστόσο τις επικρίσεις του όσον αφορά την πρακτική που εφαρμόζει το Συμβούλιο να εγκρίνει ψηφίσματα, συστάσεις, συμπεράσματα και δηλώσεις που αποτελούν μέσα τα οποία δεν αναφέρονται στον τίτλο VI της Συνθήκης ΕΕ και τα οποία επιπλέον εξακολουθούν να μην δημοσιεύονται πάντοτε στην Επίσημη Εφημερίδα, όπως συμβαίνει και με άλλες μορφές αποφάσεων όπως ο προϋπολογισμός της μονάδας της Europol για τα ναρκωτικά[semigr ] είναι της άποψης ότι εάν δεν εγκαταλειφθεί η πρακτική αυτή υπέρ μιας ενισχυμένης συνεργασίας με την Επιτροπή και το Ευρωπαϊκό Κοινοβούλιο, το Συμβούλιο θα δημιουργήσει κατ' ουσίαν έναν απαράδεκτο από δημοκρατικής απόψεως χώρο όπου θα υφίσταται «κενό δικαίου»[semigr ]

8. επικρίνει επίσης την έλλειψη διαφάνειας που απορρέει από την πρακτική του Συμβουλίου να διεξάγει, εκτός της έδρας του, «ανεπίσημες» συνεδριάσεις κατά τις οποίες λαμβάνονται αποφάσεις, για τις οποίες δεν εκδίδεται ανακοινωθέν τύπου[semigr ] αντ' αυτού, οι επίσημες αποφάσεις καταγράφονται στα ανακοινωθέντα τύπου άλλων Συμβουλίων, ενώ πολιτικές συμφωνίες για σημαντικά ζητήματα (όπως η επέκταση της αρμοδιότητας της μονάδας ναρκωτικών της Europol) δεν ανακοινώνονται επισήμως[semigr ]

9. εκφράζει τη λύπη του διότι το Συμβούλιο έδωσε τη συμφωνία του σε εκτελεστικά μέτρα, εσωτερικούς κανονισμούς και άλλα μέτρα εκτέλεσης που αφορούν την Europol τα οποία, έχοντας καταρτισθεί από εθνικούς υπαλλήλους, παρέμειναν μυστικά[semigr ] διαπιστώνει ότι, όταν κυρωθεί η Σύμβαση Europol, το Ευρωπαϊκό Κοινοβούλιο, τα εθνικά κοινοβούλια και οι πολίτες θα βρεθούν αντιμέτωποι με πάρα πολλές ήδη ειλημμένες αποφάσεις[semigr ]

10. υπενθυμίζει ότι ο τίτλος VI της Συνθήκης ΕΕ αποτελεί «υπό την επιφύλαξη των αρμοδιοτήτων των Ευρωπαϊκών Κοινοτήτων» συμπλήρωμά της και συμβάλλει στην υλοποίηση των στόχων της Ένωσης[semigr ] είναι της άποψης ότι οι δυσκολίες που ανέκυψαν όσον αφορά την ελεύθερη κυκλοφορία και οι προσφυγές που ασκήθηκαν στο Δικαστήριο των Ε.Κ. από την Επιτροπή και το Ευρωπαϊκό Κοινοβούλιο κατά δύο αποφάσεων του Συμβουλίου που αφορούσαν τις θεωρήσεις διαβατηρίου, αποδεικνύουν ότι το Συμβούλιο υποχωρεί κάτω από τις πιέσεις που ασκούν ορισμένα κράτη μέλη που δεν επιθυμούν τη συνεργασία στο πλαίσιο του πρώτου πυλώνα[semigr ]

11. δηλώνει εκ νέου ότι η ελεύθερη κυκλοφορία προσώπων περιλαμβάνει τους πολίτες τρίτων χωρών που διαμένουν μονίμως στην επικράτεια της Ένωσης, όπως επιβεβαίωσε η προεδρία του Συμβουλίου ενώπιον της Επιτροπής Πολιτικών Ελευθεριών και Εσωτερικών Υποθέσεων, και ότι η πραγμάτωσή της εξαρτάται από τον πρώτο πυλώνα ((Συνεδρίαση της Επιτροπής Πολιτικών Ελευθεριών και Εσωτερικών Υποθέσεων στις 25.9.1996))[semigr ]

12. εκφράζει τη λύπη του για την πρωτοβουλία της ιρλανδικής προεδρίας (κοινή δράση για τις μετακινήσεις πολιτών τρίτων χωρών που διαμένουν σε κράτος μέλος) κατά τη στιγμή που το Ευρωπαϊκό Κοινοβούλιο μελετούσε τις τρεις προτάσεις της Επιτροπής για την ελεύθερη κυκλοφορία στην Ευρωπαϊκή Ένωση[semigr ] σημειώνει τη δήλωση της προεδρίας που διαβεβαιώνει ότι η πρωτοβουλία αυτή δεν ανταγωνιζόταν τις πρωτοβουλίες της Επιτροπής, επισημαίνει όμως ότι η προτεραιότητα θα πρέπει να δίδεται στις κοινοτικές προτάσεις[semigr ]

13. τονίζει εκ νέου ότι οι προκλήσεις που έχει να αντιμετωπίσει η Ευρωπαϊκή Ένωση όπως π.χ. η ενίσχυση της εσωτερικής ασφάλειας και η αντιμετώπιση των μεταναστευτικών πιέσεων, θα πρέπει να αντιμετωπισθούν από το Συμβούλιο κατά τρόπον που να προασπίζει τα θεμελιώδη δικαιώματα των ατόμων τα οποία ζουν στην Ευρωπαϊκή Ένωση χωρίς να περιορίζονται οι εγγυήσεις για τα ατομικά δικαιώματα, είναι δε της άποψης ότι οποιαδήποτε παρέκκλιση διαπιστώνεται θα πρέπει να διορθώνεται αμέσως[semigr ]

14. θεωρεί ότι η προστασία των οικονομικών συμφερόντων των Κοινοτήτων πρέπει να πραγματοποιηθεί με κοινοτικά μέσα (κανονισμοί και οδηγίες) και εκφράζει τη λύπη του διότι το Συμβούλιο επέλεξε τη μορφή των συμβάσεων και των πρωτοκόλλων, μέσα των οποίων η αποτελεσματικότητα παρεμποδίζεται από τις χρονοβόρες προθεσμίες κύρωσης[semigr ]

15. εκφράζει τη λύπη του για την απουσία κάθε σημαντικής προόδου στους τομείς της μετανάστευσης και του ασύλου[semigr ] ζητεί από το Συμβούλιο να αξιοποιήσει τα μέσα που προβλέπονται στη Συνθήκη προκειμένου να αναπτύξει, στο πλαίσιο του αυστηρού σεβασμού τόσο της Ευρωπαϊκής Σύμβασης για τα Δικαιώματα του Ανθρώπου του 1950 όσο και της Σύμβασης για τον καθεστώς των προσφύγων του 1951, μια πραγματικά κοινή πολιτική στα θέματα αυτά, μεριμνώντας ιδιαιτέρως για την κατάσταση των προσφύγων και των εκτοπισθέντων[semigr ] καλεί την Επιτροπή, στην προοπτική αυτή, να αξιοποιήσει πλήρως το δικαίωμα πρωτοβουλίας που διαθέτει, ιδίως σε ό,τι αφορά τις προτάσεις που αναγγέλλει στο πρόγραμμα εργασίας της για το 1996 και στις οποίες μέχρι στιγμής δεν έχει δοθεί συνέχεια[semigr ]

16. εκφράζει τη λύπη του, όσον αφορά το πρόγραμμα εργασίας του Συμβουλίου 1996-1998, διότι ούτε ενημερώθηκε ούτε κλήθηκε να γνωμοδοτήσει για το σχέδιο ψηφίσματος, όπως προβλέπεται στο άρθρο Κ.6[semigr ] θεωρεί ότι το Συμβούλιο δεν έχει θέσει πραγματικές προτάσεις προτεραιότητας αλλά περιορίσθηκε να συνοψίσει τους πολυάριθμους τομείς στους οποίους οι ομάδες εργασίας διεξάγουν διαπραγματεύσεις, με κίνδυνο να μη δοθεί η απαραίτητη προσοχή στους ουσιαστικούς τομείς της συνεργασίας[semigr ]

17. ζητεί από το Συμβούλιο να βελτιώσει το περιεχόμενο και την παρουσίαση της πρώτης γραπτής ετήσιας έκθεσής του, ιδίως εκθέτοντας την κατάσταση προόδου σε ό,τι αφορά:i) την κύρωση όλων των συμβάσεων και την εφαρμογή των συμβάσεων και άλλων δεσμευτικών μέσων που εγκρίθηκαν στον πλαίσιο του άρθρου Κ.3,

ii) την εκτέλεση του προγράμματος εργασίας 1996-1998,

iii) την εφαρμογή του άρθρου Κ.6[semigr ]

18. θεωρεί ότι η Επιτροπή τηρεί υπερβολικά παθητική στάση, μη χρησιμοποιώντας επαρκώς το δικαίωμα αναλήψεως πρωτοβουλίας το οποίο διαθέτει βάσει της Συνθήκης, κυρίως στον τομέα της πολιτικής ασύλου όπου έχει αφήσει την πρωτοβουλία στο Συμβούλιο[semigr ] εκφράζει τη λύπη του διότι καμιά από τις προτάσεις που εμφαίνονται στο πρόγραμμα εργασίας 1996 της Επιτροπής ((Κοινή δράση για την προσωρινή προστασία των εκτοπισμένων[semigr ] Σύμβαση δια την αποδοχή υπηκόων τρίτων χωρών[semigr ] Σύμβαση για την εναρμόνιση των εθνικών διαδικασιών χορήγησης του δικαιώματος του ασύλου[semigr ] και, Πρόγραμμα δράσης σχετικά με την καταπολέμηση των ναρκωτικών και την πρόληψη της βίας στις πόλεις.)) δεν του έχει υποβληθεί[semigr ]

19. καλεί την Επιτροπή να χρησιμοποιήσει όλες τις προνομίες που διαθέτει αυτή τη στιγμή και να αφιερώσει σε τούτο όλους τους απαραίτητους ανθρώπινους πόρους, λαμβάνοντας ιδίως υπόψη την αισθητή αύξηση των πιστώσεων που προτίθεται να αφιερώσει το Κοινοβούλιο στην προώθηση των πολιτικών για τις οποίες γίνεται λόγος στο ανά χείρας ψήφισμα[semigr ]

20. ζητεί από την Επιτροπή να λάβει πρωτοβουλίες για τη ρύθμιση της εκτέλεσης του προϋπολογισμού όσον αφορά το δικαίωμα ασύλου, τη μετανάστευση, την καταπολέμηση της τοξικομανίας, καθώς και τον τομέα της δικαιοσύνης και των εσωτερικών υποθέσεων, στο πλαίσιο του σεβασμού των διαδικασιών που προβλέπονται στη Συνθήκη ΕΕ, και να υποβάλει τις προτάσεις της στο Ευρωπαϊκό Κοινοβούλιο και το Συμβούλιο[semigr ]

21. είναι έτοιμο να υποστηρίξει την Επιτροπή σε περίπτωση που αναλάβει ενεργητικότερο ρόλο στην προάσπιση των κοινοτικών αρμοδιοτήτων, ιδίως όσον αφορά την προστασία των οικονομικών συμφερόντων των Κοινοτήτων, τα μέτρα που είναι απαραίτητα για την πλήρη εφαρμογή της ελεύθερης κυκλοφορίας των προσώπων, τους τελωνειακούς ελέγχους στα εξωτερικά σύνορα και την πολιτική θεωρήσεων που προβλέπεται στο άρθρο 100Γ[semigr ]

22. υποστηρίζει τα συμπεράσματα των Διασκέψεων της Βιέννης (Διάσκεψη της 10-11 Ιουνίου 1996 για την εμπορία γυναικών) και της Στοκχόλμης (Παγκόσμιο Συνέδριο κατά της σεξουαλικής εκμετάλλευσης παιδιών για εμπορικούς σκοπούς της 27ης-31ης Αυγούστου 1996) και καλεί το Συμβούλιο και την Επιτροπή να συνεχίσουν αποφασιστικά τις δράσεις τους για την καταπολέμηση των μαστίγων αυτών, δηλ. της εμπορίας και της σεξουαλικής εκμεταλλεύσεως ανθρωπίνων όντων[semigr ]

23. χαιρετίζει τη συνεργασία που έχει αναπτυχθεί από το Συμβούλιο και την Επιτροπή με τρίτες χώρες σε θέματα όπως η διεθνής εγκληματικότητα μεγάλης κλίμακας, το λαθρεμπόριο ναρκωτικών, το εμπόριο ανθρώπινων όντων, οι εγκληματικές και τρομοκρατικές ενέργειες[semigr ] επισημαίνει ότι, για να αντιμετωπίσει τα ζητήματα αυτά, η Ένωση πρέπει να οργανωθεί η ίδια καλύτερα, γεγονός που περιλαμβάνει και την πρόβλεψη για πραγματική διαβούλευση με το Ευρωπαϊκό Κοινοβούλιο σχετικά με τις πρωτοβουλίες αυτές[semigr ]

24. ζητεί όπως η προσπάθεια της Ένωσης για την καταπολέμηση του λαθρεμπορίου ναρκωτικών συνεχιστεί στο πλαίσιο της γενικής προσέγγισης που καθορίστηκε στην ανακοίνωση της Επιτροπής του 1994 και εγκρίθηκε από το Ευρωπαϊκό Συμβούλιο των Καννών[semigr ]

Προετοιμασία της ΔΚΔ

25. επισημαίνει ότι η διαπιστωθείσα δυσλειτουργία του τρίτου πυλώνα, προσδίδει μια επιπρόσθετη βαρύτητα στις προτάσεις που διατύπωσε το Ευρωπαϊκό Κοινοβούλιο στις 13 Μαρτίου 1996 ((ΕΕ C 96 της 1.4.1996, σελ. 77)) όσον αφορά την Διακυβερνητική Διάσκεψη[semigr ]

26. επιμένει ότι θα πρέπει να κοινοτικοποιηθεί το δικαίωμα του ασύλου και ο τομέας της μετανάστευσης[semigr ]

27. είναι της άποψης ότι θα πρέπει να κοινοτικοποιηθούν τα θέματα που άπτονται της διέλευσης των εξωτερικών συνόρων, η πολιτική έναντι των υπηκόων τρίτων κρατών, η καταπολέμηση της διακίνησης των ναρκωτικών, η καταπολέμηση της εμπορίας ανθρωπίνων όντων, η καταπολέμηση της διεθνούς απάτης και του οργανωμένου εγκλήματος και η δικαστική συνεργασία σε πολιτικές υποθέσεις εφόσον άπτονται της ελεύθερης κυκλοφορίας των ατόμων ((Πρβλ ΡΕ 197.390, παράγραφος 5))[semigr ]

28. επιθυμεί όπως η ΔΚΔ αποτελέσει την ευκαιρία για τη συγκέντρωση, σε μία ενιαία και σταθερά ενταγμένη στον «πρώτο πυλώνα» νομική βάση, των διάφορων διατάξεων που διέπουν αυτή τη στιγμή την πάλη της Ένωσης εναντίον του λαθρεμπορίου ναρκωτικών[semigr ]

29. είναι της άποψης ότι δεν θα πρέπει να πραγματοποιηθεί απλώς και μόνο μια μεταφορά αρμοδιοτήτων προς τον πρώτο πυλώνα αλλ' ότι θα πρέπει επίσης:

- να περιορισθούν οι τομείς στους οποίους οι αποφάσεις λαμβάνονται με ομοφωνία,

- να προσδιοριστούν πολιτικοί και νομικοί στόχοι,

- να καθορισθούν οι προθεσμίες για την υλοποίηση των στόχων αυτών όπως προβλέπεται π.χ. από το άρθρο 100 Γ της Συνθήκης ΕΚ[semigr ]

- να δημιουργηθεί νέο νομικό μέσο για τα ζητήματα που εξακολουθούν να άπτονται του τρίτου πυλώνα, το οποίο να έχει αξία ανάλογη με αυτή της οδηγίας στο πλαίσιο του κοινοτικού νομικού συστήματος[semigr ]

30. υπενθυμίζει την επιθυμία του για ενίσχυση της συνεργασίας στους άλλους τομείς που εξακολουθούν να εμπίπτουν στον τίτλο VI της Συνθήκης για την Ευρωπαϊκή Ένωση, λαμβάνοντας υπόψη τα ακόλουθα στοιχεία:

- αναγνώριση της απόλυτης αρμοδιότητας του Δικαστηρίου των Ευρωπαϊκών Κοινοτήτων

- επέκταση της ειδικής πλειοψηφίας

- βελτίωση της διαφάνειας και του δικαιώματος πρόσβασης στην πληροφόρηση,

- εγκατάλειψη της συχνής χρήσης νομικών μέσων που δεν προβλέπονται στη Συνθήκη για την Ευρωπαϊκή Ένωση

- ευελιξία στην εφαρμογή του άρθρου Κ.9

- εγγύηση για την καλύτερη προστασία των δικαιωμάτων των πολιτών μέσω ενός αποτελεσματικού δημοκρατικού ελέγχου από το Ευρωπαϊκό Κοινοβούλιο και τα εθνικά κοινοβούλια[semigr ]

31. προτίθεται να καταδείξει σαφώς, στις δράσεις του με στόχο την πληροφόρηση των πολιτών των κρατών μελών, ότι η συνεργασία στο πλαίσιο του τρίτου πυλώνα θίγει θεμελιώδη πολιτικά δικαιώματα και ελευθερίες και ότι επιβάλλεται για το λόγο αυτό στο πλαίσιο της συνεργασίας αυτής να προβλεφθεί κεφαλαιώδης ρόλος για τους εκπροσώπους των ευρωπαίων πολιτών καθώς και για το Δικαστήριο των Ευρωπαϊκών Κοινοτήτων[semigr ]

32. θεωρεί ότι η προσέγγιση που προτείνεται από την ιρλανδική προεδρία για τη συζήτηση στον τομέα της δικαιοσύνης και των εσωτερικών υποθέσεων στο πλαίσιο της Διακυβερνητικής Διάσκεψης βρίσκεται προς τη σωστή κατεύθυνση, αλλά ανησυχεί για τη βραδύτητα και την ισχνότητα των συγκεκριμένων βημάτων προόδου που έχουν πραγματοποιηθεί μέχρι σήμερα[semigr ] αναμένει συγκεκριμένα αποτελέσματα από τη Διακυβερνητική Διάσκεψη και θεωρεί ότι θα ήταν απαράδεκτο η αντίθεση ενός κράτους μέλους ή μιας μικρής μειοψηφίας κρατών μελών να αναχαιτίσει την πρόοδο στο πλαίσιο της Διακυβερνητικής Διάσκεψης σε θέματα δικαιοσύνης και εσωτερικών υποθέσεων, παρεμποδίζοντας έτσι την πορεία της Ευρωπαϊκής Ένωσης προς ένα «χώρο ελευθερίας, ασφάλειας, δικαιοσύνης και νομιμότητας», ο οποίος αποτελεί θεμιτή προσδοκία των ευρωπαίων πολιτών[semigr ]

33. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην Οικονομική και Κοινωνική Επιτροπή καθώς και στις κυβερνήσεις και τα κοινοβούλια των κρατών μελών.